สวัสดีครับ รบกวนสอบถามว่า เสื้อผ้าที่โดนตัวสุนัขหรือแมว เรานำมาใส่ หรือจับไปแล้ว รำมือนั้นมาขยี้ตา นำของเข้าปาก แบบนี้จะสามารถคิดเชื้อพิษสุนัขบ้าไหมครับ หรือแก้วน้ำที่สุนัขหรือแมวเลียไป เวลสผ่านไป 10 นาที เราไม่รู้และนำมาใช้ แบบนี้เมื่อตักน้ำดื่มไป จะติดเชื้อไหมครับ และน้ำลายสุนัขหรือแมวที่ออกมานอกร่างกายแล้ว เชื้อจะอยู่นานไหมครับ ขอบครับ ขอบพระสำหรับความรู้ครับ
สวัสดีค่ะ Thada,หากเสื้อผ้ามีการเปื้อนน้ำลายสุนัขหรือแมว แล้วนำส่วนที่เปื้อนน้ำลายนั้นมาโดนดวงตา ก็มีโอกาสได้รับเชื้อได้ ส่วนการดื่มน้ำจากแก้วที่สุนัขหรือแมวเลียไป ก็มีโอกาสได้รับเชื้อได้เช่นกัน อย่างไรก็ตาม หากสุนัขหรือแมวดังกล่าว เลี้ยงอยู่ในบ้าน และได้ฉีดวัคซีนป้องกันพิษสุนัขบ้าทุกปี โอกาสที่สุนัขหรือแมวจะมีเชื้อนั้นก็แทบไม่มีค่ะการอยู่รอดของเชื้อไวรัสพิษสุนัขบ้านอกตัวของสัตว์ ขึ้นอยู่กับปัจจัยหลายอย่าง ทั้งอุณหภูมิของอากาศ ความชื้น แสงสว่าง สารเคมีต่างๆ โดยหากอยู่ในอุณหภูมิห้องปกติธรรมดา ที่อากาศแห้ง หรือโดนแสงแดด เชื้อไวรัสพิษสุนัขบ้ามักจะตายภายใน 2-3 ชั่วโมง แต่หากอุณหภูมิมากกว่า 50 องศาเซลเซียส เชื้อจะตายใน 2-3 นาที หากอากาศเย็น มีความชื้น และมีน้ำหล่อเลี้ยง ไม่โดนแสงแดด เชื้อก็จะอยู่ได้นานหลายชั่วโมง หากเชื้อโดนผงซักฟอกหรือสบู่ หรือสารเคมีที่มีความเป็นกรดหรือด่างก็จะตายในทันที